Rådets beslutning

af 26. maj 2003

om ændring af beslutning 2003/17/EF om ligestilling af markinspektioner af afgrøder til formering af udsæd i tredjelande og om ligestilling af frø produceret i tredjelande

(EØS-relevant tekst)

(2003/403/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter(1), særlig artikel 16, stk. 1,

under henvisning til Rådets direktiv 66/402/EØF af 14. juni 1966 om handel med såsæd(2), særlig artikel 16, stk. 1,

under henvisning til Rådets direktiv 2002/57/EF af 13. juni 2002 om handel med frø af olie- og spindplanter(3), særlig artikel 20, stk. 1,

under henvisning til forslag fra Kommissionen, og

ud fra følgende betragtninger:

(1) Ved beslutning 2003/17/EF(4) fastslog Rådet, at de markinspektioner, der i visse tredjelande udføres af afgrøder til formering af udsæd af visse arter og af de frø, der produceres i visse tredjelande, opfylder de krav, der er fastsat i direktiv 66/401/EØF, 66/402/EØF, 2002/57/EF og i Rådets direktiv 2002/54/EF af 13. juni 2002 om handel med bederoefrø(5).

(2) Det er siden da blevet konstateret, at der også i Litauen findes regler for frøkontrol for en række plantearter, herunder markinspektioner, som skal udføres i den periode, hvor udsæden formeres.

(3) I disse regler er det i princippet fastsat, at frø kan certificeres officielt, og at pakninger med frø kan lukkes officielt i overensstemmelse med OECD-ordningen for sortscertificering af frø i international handel. Efter de pågældende regler skal der desuden foretages frøprøvetagning og frøanalyse efter de metoder, som Det Internationale Frøkontrolforbund (ISTA) har vedtaget.

(4) En undersøgelse af disse regler og deres anvendelse i Litauen har vist, at de foreskrevne markinspektioner af afgrøder til formering af udsæd opfylder betingelserne i direktiv 66/401/EØF, 66/402/EØF og 2002/57/EF. De nationale bestemmelser for frø, der er produceret og kontrolleret i Litauen, frembyder de samme garantier med hensyn til frøs karakteristika og ordningerne for undersøgelse og identificering af frø og for mærkning og kontrol som de bestemmelser, der gælder for frø, der er produceret og kontrolleret i Fællesskabet, såfremt yderligere betingelser for afgrøder til formering af udsæd og frø, herunder mærkning af pakninger, overholdes.

(5) For visse arters vedkommende bør frø fra Litauen derfor ligestilles.

(6) Beslutning 2003/17/EF bør ændres i overensstemmelse hermed -

VEDTAGET FØLGENDE BESLUTNING:

Artikel 1

I bilag I til beslutning 2003/17/EF indsættes følgende linje efter Letland:

">TABELPOSITION>"

Artikel 2

Dette beslutning er rettet til medlemsstaterne.

Udfærdiget i Bruxelles, den 26. maj 2003.

På Rådets vegne

G. Drys

Formand

(1) EFT 125 af 11.7.1966, s. 2298/66. Senest ændret ved direktiv 2001/64/EF (EFT L 234 af 1.9.2001, s. 60).

(2) EFT 125 af 11.7.1966, s. 2309/66. Senest ændret ved direktiv 2001/64/EF.

(3) EFT L 193 af 20.7.2002, s. 74. Senest ændret ved direktiv 2002/68/EF (EFT L 195 af 24.7.2002, s. 32).

(4) EFT L 8 af 14.1.2003, s. 10.

(5) EFT L 193 af 20.7.2002, s. 12.